turjo4nis/wikipedia-bn-dump-20250701 huggingface dataset:
নজিবুর রহমান

নজিবুর রহমান (জন্ম ৩১ ডিসেম্বর ১৯৬০) একজন বাংলাদেশি সাবেক সরকারি কর্মকর্তা যিনি প্রধানমন্ত্রীর কার্যালয়ের মুখ্য সচিব ছিলেন। তিনি অর্থ মন্ত্রণালয়ের অভ্যন্তরীণ সম্পদ বিভাগের সিনিয়র সচিব ও জাতীয় রাজস্ব বোর্ডের চেয়ারম্যান হিসেবেও দায়িত্ব পালন করেন।

প্রারম্ভিক জীবন
নজিবুর ১৯৬০ সালের ৩১ ডিসেম্বর সিলেটের সুনামগঞ্জ জেলার ছাতক উপজেলার গণেশপুর গ্রামে জন্মগ্রহণ করেন। তার পিতার নাম হেকিম নজাবত আলী ও মাতার নাম সামছুন্নেসা আলী। শিক্ষা জীবনে তিনি ঢাকা বিশ্ববিদ্যালয়ের সমাজবিজ্ঞান বিভাগ থকে ১৯৮২ সালে স্নাতক ও ১৯৮৩ সালে স্নাতকোত্তর ডিগ্রি অর্জন করেন। ১৯৯৯ সালে তিনি অস্ট্রেলিয়ার জাতীয় বিশ্ববিদ্যালয় থেকে উন্নয়ন প্রশাসনে স্নাতকোত্তর অর্জন করেন।

কর্মজীবন
নজিবুর ১৯৮২ সালে প্রশাসন ক্যাডারে বাংলাদেশ সিভিল সার্ভিসে যোগদান করেন। কর্মজীবনের শুরুতে ১৯৮৪ থেকে ১৯৮৭ পর্যন্ত সিলেটে নেজারত ডেপুটি কালেক্টর, সহকারী কমিশনার, সহকারী ও বিচারিক ম্যাজিস্ট্রেট হিসেবে, ১৯৮৭-৮৮ সালে রাজধানী উন্নয়ন কর্তৃপক্ষের ম্যাজিস্ট্রেট, ১৯৯১ থেকে ১৯৯৪ সাল পর্যন্ত মায়ানমার ও ভিয়েতনামের বাংলাদেশ দূতাবাসে প্রথম সচিব, ১৯৯৪-৯৫ সালে ব্রাহ্মণবাড়িয়ার কসবায় উপজেলা নির্বাহী কর্মকর্তা, ১৯৯৬ থেকে ২০০১ সাল পর্যন্ত জাতীয় সংসদের তৎকালীন স্পিকার হুমায়ূন রশীদ চৌধুরীর একান্ত সচিব, ২০০১ থেকে ২০০৩ পর্যন্ত অর্থনৈতিক সম্পর্ক বিভাগের উপসচিব হিসেবে জাতিসংঘের অনুবিভাগে এবং ২০০৪ থেকে ২০০৫ পর্যন্ত ইউএনডিপির একটি প্রকল্পে লিয়েনে কর্মরত ছিলেন। পরবর্তীতে মার্চ ২০০৫ থেকে ডিসেম্বর ২০০৭ পযর্ন্ত তিনি ইউএনডিপির সহকারী আবাসিক প্রতিনিধি ও সহকারী আবাসিক পরিচালক হিসেবে দায়িত্ব পালন করেন।

এরপর ২০০৮ সালে নজিবুর স্থানীয় সরকার, পল্লী উন্নয়ন ও সমবায় মন্ত্রণালয় ও ২০০৯ সালে পরিবেশ অধিদপ্তরের মহাপরিচালক হিসেবে যোগদান করেন। তিনি ২০০৯ থেকে ২০১২ পর্যন্ত নিউইয়র্কে জাতিসংঘের স্থায়ী মিশনে ইকনমিক মিনিস্টার হিসেবেও কাজ করেছেন। তিনি ২০১২ থেকে ২০১৪ পর্যন্ত পরিকল্পনা  মন্ত্রণালয়ের পরিসংখ্যান ও তথ‍্য ব‍্যবস্থাপনা বিভাগ এবং পরিবেশ, বন ও জলবায়ু পরিবর্তন বিভাগের সচিবের দায়িত্ব পালন করেন। ২০১৫ সালের জানুয়ারিতে অভ্যন্তরীণ সম্পদ বিভাগের সিনিয়র সচিব ও জাতীয় রাজস্ব বোর্ডের চেয়ারম্যান হিসেবে দায়িত্ব গ্রহণ করেন। ২০১৮ সালের ১ জানুয়ারি তাকে প্রধানমন্ত্রীর কার্যালয়ের মুখ্য সচিব হিসেবে নিয়োগ প্রদান করা হয়।

বিতর্ক 
তিনি তার সুস্থ ছেলেকে প্রতিবন্ধী দেখিয়ে ঢাকা বিশ্ববিদ্যালয়ে ভর্তি করিয়েছিলেন। বিশ্ববিদ্যালয়ের রেজিস্ট্রেশন রেকর্ড অনুযায়ী রহমানের ছেলে ফারাবি এন এ রহমান প্রতিবন্ধী হিসেবে তার স্নাতক ও স্নাতকোত্তর শেষ করেছেন। তার এ কাজে সহায়তা করেছেন বিশ্ববিদ্যালয়ের ব্যবসায় প্রশাসন অনুষদের তৎকালীন ডিন ও বিএসইসি থেকে পদত্যাগকারী চেয়ারম্যান শিবলী রুবাইয়াতুল ইসলাম।

ব্যক্তিগত জীবন
নজিবুর রহমান ব্যক্তিগত জীবনে নাজমা রহমানের সাথে বিবাহ বন্ধনে আবদ্ধ হন। এই দম্পতির দুই পুত্র রয়েছে।

তথ্যসূত্র

জীবিত ব্যক্তি
১৯৬০-এ জন্ম
বাংলাদেশের সচিব
প্রধানমন্ত্রীর মুখ্য সচিব
সুনামগঞ্জ জেলার ব্যক্তি
এম এ এইচ সেলিম

এম এ এইচ সেলিম, যিনি সিলভার সেলিম নামে বেশি পরিচিত, বাংলাদেশ জাতীয়তাবাদী দলের একজন রাজনীতিবিদ। ২০০১ সালের নির্বাচনে তিনি বাগেরহাট -২ আসন থেকে সংসদ সদস্য নির্বাচিত হয়েছিলেন।

জন্ম ও প্রাথমিক জীবন 
এম এ এইচ সেলিম বাগেরহাট জেলায় জন্মগ্রহণ করেন।

রাজনৈতিক ও কর্মজীবন 
২০০১ সালে বাংলাদেশ জাতীয়তাবাদী দলের প্রার্থী হিসাবে সিলভার সেলিম বাগেরহাট -২ থেকে সংসদ সদস্য নির্বাচিত হয়েছিলেন। তিনি বাংলাদেশ জাতীয়তাবাদী দলের বাগেরহাট জেলা শাখার সভাপতির দায়িত্ব পালন করেন।  তিনি বাংলাদেশের বন্ধ হয়ে যাওয়া টিভি চ্যানেল ওয়ানের চেয়ারম্যান ছিলেন।  তিনি বাংলাদেশ অ্যাসোসিয়েশন অব ইন্টারন্যাশনাল রিক্রুটিং এজেন্সির চেয়ারম্যানের দায়িত্ব পালন করেন। 

৩ জুন ২০০৭ সালে জমি দখলের অভিযোগে শ্রমিক নেতা মিনা রকিবুল হাসান মিলন সেলিমের বিরুদ্ধে মামলা করেন।  ৩ জুন ২০০৩ সালে নির্মাণাধীন ভবন মালিকের কাছ থেকে চাঁদাবাজির অভিযোগে পাঁচ বছরের কারাদণ্ডে দণ্ডিত করা হয়। 

নাইকো দুর্নীতি মামলারও অন্যতম আসামি তিনি।

ব্যক্তিগত জীবন 
সেলিম আমেনা বেগমকে বিয়ে করেন। তাদের এক মেয়ে সাহারা সেলিম এবং দুই ছেলে মেহেদী হাসান ও সামিত হাসান।

আরও দেখুন 

 অষ্টম জাতীয় সংসদ সদস্যদের তালিকা

তথ্যসূত্র

বহিঃসংযোগ 
 অষ্টম জাতীয় সংসদ সদস্যদের তালিকা (২০০১)  -বাংলাদেশ নির্বাচন কমিশন

বাংলাদেশ জাতীয়তাবাদী দলের রাজনীতিবিদ
অষ্টম জাতীয় সংসদ সদস্য
জীবিত ব্যক্তি
বাগেরহাট জেলার রাজনীতিবিদ
২০১৭-১৮ সংযুক্ত আরব আমিরাতে পাকিস্তান ও নিউজিল্যান্ড মহিলা ক্রিকেট দল

সংযুক্ত আরব আমিরাতে নিউজিল্যান্ড জাতীয় মহিলা ক্রিকেট দল ও পাকিস্তান জাতীয় মহিলা ক্রিকেট দল-এর মধ্যে ৩১ অক্টোবর থেকে ১৪ নভেম্বর পর্যন্ত ক্রিকেট সিরিজ প্রতিযোগিতা অনুষ্ঠিত হয়। সফর সূচীর অন্তর্ভুক্ত ছিল তিনটি মহিলাদের একদিনের আন্তর্জাতিক (ডব্লিউওডিআই) এবং চারটি মহিলাদের টুয়েন্টি২০ আন্তর্জাতিক (ডব্লিউটি২০আই) খেলা। প্রতিযোগিতার ডব্লিউওডিআই খেলাগুলো হয় ২০১৭-২০ আইসিসি মহিলা চ্যাম্পিয়নশীপ প্রতিযোগিতার অংশ হিসাবে। এটি প্রথমবারের মতো নিউজিল্যান্ড মহিলা ক্রিকেট দল বাহিরের কোন দেশে পাকিস্তানের বিপরীতে সিরিজ খেলে। সিরিজ শুরুর পূর্বে, সানা মীরকে দায়িত্ব থেকে ছাটাই করে বিসমাহ মারুফকে অধিনায়ক করে পাকিস্তান ওডিআই দল ঘোষণা করে। নিউজিল্যান্ড মহিলা দল ২-১ এ ডব্লিউওডিআই সিরিজে জয় লাভ করে।

দলীয় সদস্য

ডব্লিউওডিআই সিরিজ

১ম ডব্লিউওডিআই

২য় ডব্লিউওডিআই

৩য় ডব্লিউওডিআই

ডব্লিউটি২০আই সিরিজ

১ম ডব্লিউটি২০আই

২য় ডব্লিউটি২০আই

৩য় ডব্লিউটি২০আই

৪র্থ ডব্লিউটি২০আই

তথ্যসূত্র

বহিঃসংযোগ
 ইএসপিএন ক্রিকইনফোতে সিরিজ হোম

২০১৭-২০ আইসিসি মহিলা চ্যাম্পিয়নশিপ
Pakistan 2014
২০১৭-এ নিউজিল্যান্ডীয় ক্রিকেট
২০১৭-এ পাকিস্তানি ক্রিকেট
২০১৭–১৮ আন্তর্জাতিক ক্রিকেট প্রতিযোগিতা
Pakistan women's national cricket team
সংযুক্ত আরব আমিরাতে আন্তর্জাতিক ক্রিকেট প্রতিযোগিতা
cricket
২০১৭-এ মহিলাদের ক্রিকেট
২০১৭-এ আমিরাতি ক্রিকেট
অ্যালানুশ তেরিয়ান

অ্যালানুশ তেরিয়ান (; ; ৯ নভেম্বর ১৯২১ - মার্চ ৪, ২০১১), একজন ইরানি-আর্মেনিয়ান জ্যোতির্বিদ এবং পদার্থবিদ ছিলেন এবং তাকে 'আধুনিক ইরানীয় জ্যোতির্বিজ্ঞানের জননী' বলা হয়।

প্রাথমিক জীবন 
তেরিয়ান ইরানের তেহরানে এক আর্মেনিয়ান পরিবারে জন্মগ্রহণ করেছিলেন।  তার বাবা আর্টো ছিলেন একজন মঞ্চ পরিচালক, কবি এবং অনুবাদক। তিনি শাহনেমকে ফার্সী থেকে আর্মেনিয়ান ভাষায় অনুবাদ করেছিলেন।  তার মা, ভারতু, একজন মঞ্চ অভিনেত্রী এবং পরিচালক ছিলেন।

জীবনপঞ্জি 
১৯৪৭ সালে, তেহরান বিশ্ববিদ্যালয়ে থেকে বিজ্ঞানে স্নাতক হন। পরে একই বিশ্ববিদ্যালয়ে পদার্থবিজ্ঞানের গবেষণাগারে কর্মজীবন শুরু করেন এবং সেই বছরেই পরীক্ষাগার পরিচালনার প্রধান হিসাবে নির্বাচিত হন।

ফ্রান্সে পড়াশোনার জন্য তিনি বৃত্তির জন্য ডঃ হেসাবী কাছে সই করাতে যান তবে তিনি তা গ্রহণ করেননি, তার মতে যে কোনও মহিলার পক্ষে এর থেকে বেশি পড়াশুনোর দরকার নেই, অবশেষ তিনি তার বাবার আর্থিক সহায়তায় ফ্রান্সে যেতে পারেন, যেখানে ১৯৫৬ সালে তিনি সরবনে বিশ্ববিদ্যালয় থেকে বায়ুমণ্ডল পদার্থবিজ্ঞানে ডক্টরেট ডিগ্রি অর্জন করেন। এর পরে তিনি ইরানে ফিরে আসেন এবং তেহরান বিশ্ববিদ্যালয়ের তাপবিদ্যায়িক বিভাগে সহকারী অধ্যাপক হন। পরবর্তীতে তিনি তৎকালীন পশ্চিম জার্মানিতে সৌর পদার্থবিজ্ঞানে কাজ করেছিলেন, জার্মান সরকার কর্তৃক তেহরান বিশ্ববিদ্যালয়ে যে বৃত্তি প্রদান করা হয়েছিল, তার মাধ্যমে চার মাস সময়কালে তিনি কাজ করেছিলেন। ১৯৬৪ সালে, ডঃ তেরিয়ান ইরানের পদার্থবিজ্ঞানের প্রথম মহিলা অধ্যাপক হন।

১৯৬৬ সালে, অধ্যাপক তেরিয়ান তেহরান বিশ্ববিদ্যালয়ের জিওফিজিক্স কমিটির সদস্য হন। ১৯৬৯ সালে তিনি এই বিশ্ববিদ্যালয়ে সৌর পদার্থবিজ্ঞানের অধ্যয়নের প্রধান নির্বাচিত হন এবং সৌর পর্যবেক্ষণে অন্যতম প্রতিষ্ঠাতা হিসাবে কাজ শুরু করেন। অধ্যাপক টেরিয়ান ১৯৭৯ সালে অবসর গ্রহণ করেছিলেন। মৃত্যুর সময় তিনি তেহরানে থাকতেন।

অধ্যাপক তেরিয়ান তেহরানে নবম জন্মবার্ষিকী অনুষ্ঠানে বেশ কয়েকটি ইরানি সংসদ সদস্য এবং শতাধিক ইরানি আর্মেনীয় উপস্থিত ছিলেন।

২০১১ সালের ৪ মার্চ, অধ্যাপক তেরিয়ান ৯০ বছর বয়সে মারা যান।

তথ্যসূত্র 

২০১১-এ মৃত্যু
১৯২১-এ জন্ম
২০শ শতাব্দীর নারী বিজ্ঞানী
ইরানি পদার্থবিদ
প্যারিস বিশ্ববিদ্যালয়ের প্রাক্তন শিক্ষার্থী
তেহরান বিশ্ববিদ্যালয়ের প্রাক্তন শিক্ষার্থী
নারী জ্যোতির্বিজ্ঞানী
২১শ শতাব্দীর ইরানি নারী বিজ্ঞানী
২০শ শতাব্দীর ইরানি নারী বিজ্ঞানী
নাজমুল হুদা বাচ্চু

নাজমুল হুদা বাচ্চু (১১ জুলাই ১৯৩৮ — ২৮ জুলাই ২০১৭) একজন বাংলাদেশি চলচ্চিত্র ও টেলিভিশন অভিনেতা ছিলেন।

জীবনী
নাজমুল হুদা বাচ্চু ১৯৩৮ সালের ১১ জুলাই মাগুরা জেলায় জন্মগ্রহণ করেন। তিনি ১৯৫৮ সালে ঢাকা বিশ্ববিদ্যালয় থেকে রাষ্ট্রবিজ্ঞানে স্নাতক হন। ছাত্রাবস্থায় তিনি বেতারে গান গেয়েছিলেন। তিনি লালন ফকির'এর নাটক এ সঙ্গীত পরিচালক হিসেবে কাজ করেছিলেন।

১৯৬১ সালে তিনি হারানো দিন চলচ্চিত্রে "অভিমান করোনা" গানে প্লেব্যাক করেন। এছাড়া তিনি চান্দা, জোয়ার এলো, ফির মিলেঙ্গে হাম তুম, কার পাপে সহ আরো অনেক চলচ্চিত্রে প্লেব্যাক করেছিলেন।

চাচা ভাতিজা টিভি নাটকের মাধ্যমে তার ছোট পর্দায় অভিষেক ঘটে। তিনি আঁকাবাঁকা চলচ্চিত্রের মাধ্যমে বড় পর্দায় অভিনেতা হিসেবে অভিষেক ঘটে তার। এছাড়া তিনি সূর্য দীঘল বাড়ী, দরিয়া পাড়ের দৌলতী, সারেং বৌ, চন্দ্রগ্রহণ, ‘ডাক্তার বাড়ী’, ‘বিদ্রোহী পদ্মা’, শ্রাবণ মেঘের দিন, শঙ্খনীল কারাগার, , রানওয়ে, অজ্ঞাতনামা র মত চলচ্চিত্রে অভিনয় করেছিলেন। তার অভিনীত সর্বশেষ চলচ্চিত্র অজ্ঞাতনামা। এছাড়া, ম্যাগাজিন অনুষ্ঠান ইত্যাদির বিভিন্ন নাট্যাংশে দেখা যেত তাকে।

নাজমুল হুদা বাচ্চু ৭৮ বছর বয়সে ২০১৭ সালের ২৮ জুন ঢাকার স্কয়ার হাসপাতালে মৃত্যুবরণ করেন।

তথ্যসূত্র

বহিঃসংযোগ
 

১৯৩৮-এ জন্ম
২০১৭-এ মৃত্যু
বনানী কবরস্থানে সমাধিস্থ
মাগুরা জেলার ব্যক্তি
বাংলাদেশী টেলিভিশন অভিনেতা
বাংলাদেশী চলচ্চিত্র অভিনেতা
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশী গায়ক
বাংলা ভাষার সঙ্গীতশিল্পী
বাংলাদেশী সঙ্গীত পরিচালক
২০১৭–১৮ ভারত মহিলা ক্রিকেট দলের দক্ষিণ আফ্রিকা সফর

ভারত জাতীয় মহিলা ক্রিকেট দল ২০১৮-এর ফেব্রুয়ারিতে দক্ষিণ আফ্রিকা জাতীয় মহিলা ক্রিকেট দল এর সাথে খেলতে দক্ষিণ আফ্রিকা সফর করে। সফর সূচীতে তিনটি মহিলাদের একদিনের আন্তর্জাতিক (ডব্লিউওডিআই) এবং পাঁচটি মহিলাদের টুয়েন্টি২০ আন্তর্জাতিক (ডব্লিউটি২০আই) খেলা অন্তর্ভুক্ত ছিল। মহিলা ওডিআই খেলাগুলো হচ্ছে ২০১৭-২০ আইসিসি মহিলা চ্যাম্পিয়নশীপ এর অংশ। ভারত মহিলা দল ডব্লিউওডিআই সিরিজটি ২-১ এ জয় লাভ করে। ভারত মহিলা দল ডব্লিউটি২০আই সিরিজটির ৪র্থ খেলা পরিত্যক্ত হবার পরে ৩-১ এ জয় লাভ করে।

দলীয় সদস্য

ঝুলন গোস্বামী কে ডব্লিউটি২০আই সিরিজের স্কোয়াড থেকে বাদ দেয়া হয় তার গোড়ালির চোটের কারণে। গোস্বামীর পরিবর্তে দলে স্থান পায় রুমেলী ধর। ধর, ভারতের হয়ে আন্তর্জাতিক ক্রিকেট খেলে ২০১২ সালে।

ডব্লিউওডিআই সিরিজ

১ম ডব্লিউওডিআই

২য় ডব্লিউওডিআই

৩য় ডব্লিউওডিআই

ডব্লিউটি২০আই সিরিজ

১ম ডব্লিউটি২০আই

২য় ডব্লিউটি২০আই

৩য় ডব্লিউটি২০আই

৪র্থ ডব্লিউটি২০আই

৫ম ডব্লিউটি২০আই

তথ্যসূত্র

বহিঃসংযোগ
 ইএসপিএন ক্রিকইনফোতে সিরিজ

২০১৭-২০ আইসিসি মহিলা চ্যাম্পিয়নশিপ
২০১৭–১৮ আন্তর্জাতিক ক্রিকেট প্রতিযোগিতা
২০১৭-১৮ ভারতীয় মহিলা ক্রিকেট
South Africa 2018
দক্ষিণ আফ্রিকায় মহিলাদের আন্তর্জাতিক ক্রিকেট সফর
২০১৮-এ দক্ষিণ আফ্রিকান ক্রিকেট
২০১৮-এ মহিলা ক্রিকেট
২০১৮-এ দক্ষিণ আফ্রিকায় ক্রীড়া
হ্যারি ডোনান

হেনরি হ্যারি ডোনান (; জন্ম: ১২ নভেম্বর, ১৮৬৪ - মৃত্যু: ১৩ আগস্ট, ১৯৫৬) নিউ সাউথ ওয়েলসের লিভারপুল এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৯২ থেকে ১৮৯৬ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন হেনরি ডোনান নামে পরিচিত হ্যারি ডোনান।

প্রথম-শ্রেণীর ক্রিকেট 
১৮৮৭-৮৮ মৌসুম থেকে ১৯০০-০১ মৌসুম পর্যন্ত হ্যারি ডোনানের প্রথম-শ্রেণীর খেলোয়াড়ী জীবন চলমান ছিল। শেফিল্ড শিল্ডের ইতিহাসের প্রথম সেঞ্চুরি করার গৌরব অর্জন করেন। ১৮৯২-৯৩ মৌসুমে শিল্ডের প্রথম খেলায় সাউথ অস্ট্রেলিয়ার বিপক্ষে নিউ সাউথ ওয়েলসের সদস্যরূপে ১২০ রান করেন।

ব্যাটিংয়ে শক্তি প্রয়োগ না ঘটিয়ে সঠিক সময়ে আঘাত করতেন। শুরুতে বোলার হিসেবে প্রথম-শ্রেণীর ক্রিকেটে খেলতে নামেন। তবে, অস্ট্রেলিয়া একাদশের বিপক্ষে ৮৭ রানের অপরাজিত ইনিংস তাকে ব্যাটসম্যান হিসেবে পরিচিতি এনে দেয়।

আন্তর্জাতিক ক্রিকেট 
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন হ্যারি ডোনান। ১ জানুয়ারি, ১৮৯২ তারিখে মেলবোর্নে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১০ আগস্ট, ১৮৯৬ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।

টেস্ট ক্রিকেট খেলার জন্যে তাকে জানুয়ারি, ১৮৯২ সাল পর্যন্ত অপেক্ষার প্রহর গুণতে হয়েছিল। কিন্তু ঐ খেলায় তিনি সফলতা পাননি। এরপর, অ্যাডিলেড টেস্টে শেষ মুহূর্তে অংশ নিয়ে আবারও একই ফলাফল করেন। ১৮৯৫-৯৬ মৌসুমে দূর্দান্ত খেলার স্বীকৃতিস্বরূপ ১৮৯৬ সালে ইংল্যান্ড গমনে স্বয়ংক্রিয়ভাবে মনোনীত হন। সেখানে সিরিজের সবগুলো খেলাতেই অংশ নিয়েছিলেন। এবারও সফলতার সন্ধান পাননি। ওল্ড ট্রাফোর্ডে ব্যক্তিগত সর্বোচ্চ ১৫ রান তুলতে পেরেছিলেন। তবে, প্রস্তুতিমূলক খেলায় ডার্বিশায়ারের বিপক্ষে ব্যক্তিগত সর্বোচ্চ ১৬৭ করেছিলেন। এ কাউন্টিতেই তার পরিবারের পূর্ব-পুরুষদের জন্মস্থান ছিল।

ব্যক্তিগত জীবন 
ক্রিকেট খেলা থেকে অবসর গ্রহণের পর কলোনিয়াল সুগার রিফাইনিং কোম্পানিতে ৪২ বছর কাজ করেছেন। ১৯২৩ সালে এ চাকুরি থেকে অবসর নেন। ঐ প্রতিষ্ঠানটি আরও ৩৩ বছর তার অবসরকালীন ভাতা প্রদান করেছিল।

১৩ আগস্ট, ১৯৫৬ তারিখে ৯১ বছর বয়সে নিউ সাউথ ওয়েলসের বেক্সলি এলাকায় হ্যারি ডোনানের দেহাবসান ঘটে। অস্ট্রেলিয়ার অন্যতম বয়োজ্যেষ্ঠ জীবিত টেস্ট ক্রিকেটারের সম্মাননা লাভ করেন। ৯২তম জন্মদিন উদযাপনের মাত্র তিন মাস পূর্বে সিডনির কাছাকাছি এলাকায় তার মৃত্যু হয়েছিল।

অস্ট্রেলিয়ার অন্যতম ক্রিকেটপ্রিয় পরিবারের সাথে সম্পর্ক ছিল তার। এসই গ্রিগরি সম্পর্কে স্বীয় স্ত্রীর ভ্রাতা হন।

তথ্যসূত্র

আরও দেখুন 
 শেফিল্ড শিল্ড
 জ্যাক বারেট
 জন ম্যাককোন
 ভিক্টোরিয়া ক্রিকেট দল
 বর্ষীয়ান ক্রিকেটারদের তালিকা
 অস্ট্রেলীয় টেস্ট ক্রিকেটারদের তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 
 
 

১৮৬৪-এ জন্ম
১৯৫৬-এ মৃত্যু
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
নিউ সাউথ ওয়েলসের ক্রিকেটার
সিডনি থেকে আগত ক্রিকেটার
মীরা রাই

মীরা রাই(জন্ম: ৩১ ডিসেম্বর ১৯৮৮) একজন নেপালি ট্রেল রানার এবং স্কাই রানার। তিনি অনেক আন্তর্জাতিক প্রতিযোগিতায় অংশ নিয়েছেন এবং অসংখ্য পুরস্কার জিতেছেন। ২০১৭ সালে, ন্যাশনাল জিওগ্রাফিক অ্যাডভেঞ্চারারের বিজয়ী ছিলেন।

জীবনপঞ্জি 
তিনি বিশ্বের বেশ কয়েকটি চ্যালেঞ্জিং ট্রেল প্রতিযোগিতা অংশ নিয়েছিলেন।

প্রাথমিক জীবন

নেপালের পূর্ব ভোজপুরের প্রত্যন্ত গ্রামের বাসিন্দা হলেন মিরা। তার পরিবার নিত্যপ্রয়োজনীয় চাহিদা পূরণের জন্য কৃষিকাজের ওপর নির্ভরশীল ছিল। মাত্র ১২ বছর বয়সে তাকে স্কুল ছাড়তে হয় কারণ প্রথমত প্রতিদিনের কাজকর্মে বাবা-মাকে সাহায্য করতে হত তাকে এবং তার পরিবার তার আর পড়াশুনার খরচ চালাতে সক্ষম ছিল না। এমনকি তাকে জল সংগ্রহ করতে এবং বাজারে যেতে নিয়মিত পাহাড়ী অঞ্চলে দিয়ে পায়ে হেঁটে যেতে হত। ১৪ বছর বয়সে তিনি তার বাবা-মা'কে কিছু না বলে মাঝরাতে বাড়ি থেকে পালিয়ে যায় মাওবাদী দল যোগদান করবার জন্য। পরবর্তীকালে গৃহযুদ্ধের অবসান পর, নাবালিকা ছিলেন বলে তাকে নেপাল সেনাবাহিনী ছাড় দেয়। দেশে ফিরে তিনি ঠিক করেন এমন কিছু জীবনে করবেন যাতে তিনি তার পরিবারকে সহায়তা করতে পারেন এবং কারাতে ও ক্রীড়াবিদ হওয়ার জন্য কাঠমান্ডু পারি দেন।

খেলোয়াড়ী জীবন
মীরার ছিল জন্মগত প্রতিভা, তার প্রথম আল্ট্রা ম্যারাথন, ৫০ কিলোমিটার হিমালয়ান আউটডোর ফেস্টিভ্যাল ট্রেইলে অংশ নিয়েছিলেন পুরটাই না জেনে। একদিন সকালে যখন তিনি কাঠমান্ডুর আশেপাশের কোন এক পাহাড়ে দৌড়ছিলেন, তখন তার একটি দলের সাথে দেখা হয় যারা একই ট্রেইলগুলিতে প্রশিক্ষণ নিচ্ছিল। কিছুক্ষণ একসাথে দৌড়ানোর পরে, তারা পরের সপ্তাহে তাকে আরও একটি দৌড় প্রতিযোগিতার অংশ নেবার জন্য বলে। তিনি যখন সেই প্রতিযোগিতার পৌঁছেছিলেন, তিনি দেখতে পেলেন যে সেটি ৫০ কিলোমিটার দৌড় প্রতিযোগিতার। অপ্রস্তুত হওয়া সত্ত্বেও, সঠিক খাবার বা জল না নিয়ে, বা প্রযুক্তিগত পোশাক না পরেও তিনি এই দৌড় প্রতিযোগিতাটি জয়ী হয়েছিলেন এবং খেলাধুলায় প্রতি তার ইতিবাচক মনোভাবের জন্য আয়োজকদের দৃষ্টি আকর্ষণ করেছিলেন।

তবে বেশি দিন অপেক্ষা করতে হয়নি তাকে, তিনি রিচার্ড বুলের মতো পরামর্শদাতাকে পেয়ে যান এবং তার কাছে প্রশিক্ষণের পরে, তিনি আন্তর্জাতিক দৌড় প্রতিযোগিতায় অংশ নিতে শুরু করেছিলেন এবং একের পর এক প্রতিযোগিতায় জয়ী করবার সাথে সাথে বেশ কয়েকটি রেকর্ডও করেন। ২০১৬ সালটা শুরুতেই তিনি যুক্তরাজ্যে একটি প্রতিযোগিতার সময় হাঁটুতে চোট পান এবং আন্তর্জাতিক প্রতিযোগিতা থেকে কয়েকদিনের জন্য দূরে থাকতে হয়েছিল, তবে এই সময় তিনি নেপালে বিভিন্ন জায়গা ঘুরে নতুন তরুণ মহিলা ক্রীড়াবিদকে আন্তর্জাতিক মঞ্চে দৌড়বার প্রশিক্ষণে সহায়তা করেন এবং নেপালি যুবকদের মধ্যে খেলাধুলা প্রচারের জন্য তিনি কাঠমান্ডু এবং তার জন্মস্থান বোজপুরে অনেকগুলি ট্রেইল দৌড় প্রতিযোগিতার আয়োজনও করেন। জাতীয় এবং আন্তর্জাতিক উভয় মিডিয়াতে তার জীবনের সংগ্রামের কথা বলা ও দেখানো হয়। তিনি দেশের মেয়েদের অনুপ্রেরণা হয়ে উঠেন।

২০১৭ সালে, মীরা আন্তর্জাতিক প্রতিযোগিতা পুনরায় ফেরেন এবং সেপ্টেম্বর মাসে যুক্তরাজ্যের স্কটল্যান্ডের বায়ান নেভিস আল্ট্রা ট্রেল প্রতিযোগিতায় তিনি জয়ী হন এবং একটি নতুন রেকর্ড তৈরি করেন সময় নেন ১৪ ঘণ্টা এবং ২৪ মিনিট। এই মুহূর্তে তিনি একজন পেশাদার ট্রেইল দৌড়বীর এবং সলোমন রান্নিং দলের একজন সদস্য।

কীর্তি
তার কৃতিত্বের বিবরণ

তথ্যসূত্র

উৎসসমূহ 
রাই ট্রেল রান্নিং নেপাল
মীরা রাই প্রবর্তন  দাতব্য প্রতিষ্ঠা

১৯৮৮-এ জন্ম
এশিয়া গেম চেঞ্জার পুরস্কার বিজয়ী
নেপালি মহিলা দূরপাল্লার দৌড়বিদ
জীবিত ব্যক্তি
ভোজপুর জেলার ব্যক্তি
২০০০-এর দশক

২০০০-এর দশক (দুই হাজারের দশক) গ্রেগরীয় পঞ্জিকার একটি দশক যা শুরু হয় ১ জানুয়ারি ২০০০ তারিখে ও শেষ হয় ৩১ ডিসেম্বর ২০০৯ তারিখে।

তথ্যসূত্র

২০শ শতাব্দী
২১শ শতাব্দী
সমসাময়িক ইতিহাস
বার্টি ক্লার্ক

ড. কার্লোস বার্টাম বার্টি ক্লার্ক, ওবিই (; জন্ম: ৭ এপ্রিল, ১৯১৮ - মৃত্যু: ১৪ অক্টোবর, ১৯৯৩)  বার্বাডোসের লেকস ফলি এলাকায় জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩৯ সালে সংক্ষিপ্ত সময়ের জন্যে ওয়েস্ট ইন্ডিজ দলের পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস এবং ইংরেজ কাউন্টি ক্রিকেটে এসেক্স ও নর্দাম্পটনশায়ার দলের প্রতিনিধিত্ব করেন। দলে তিনি মূলতঃ লেগ ব্রেক গুগলি বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন বার্টি ক্লার্ক।

প্রথম-শ্রেণীর ক্রিকেট 
১৯৩৭ সাল থেকে ১৯৬০ সাল পর্যন্ত বার্টি ক্লার্কের প্রথম-শ্রেণীর খেলোয়াড়ী জীবন চলমান ছিল। ইংল্যান্ড সফরকালে তিনি গাইজ হাসপাতালে চিকিৎসাশাস্ত্রে অধ্যয়নের সিদ্ধান্ত নেন। লন্ডনের পিমলিকোতে জিপি হন। যুদ্ধকালীন ব্রিটিশ এম্পায়ার একাদশের পক্ষে নিয়মিতভাবে খেলেন। যুদ্ধকালীন সেনাবাহিনীতে অবস্থান করে তিনদিনব্যাপী ক্রিকেট খেলায় অংশগ্রহণ করা বেশ দুরূহ বিষয় ছিল। এ সময়ে ব্রিটিশ সাম্রাজ্য একাদশের পক্ষে খেলে শীর্ষস্থানীয় বোলারের মর্যাদা লাভ করেছিলেন তিনি। এ পর্যায়ে দেশের বিভিন্ন স্থানে একদিনের খেলায় যুক্ত ছিলেন। ১৯৪১ সালে ১১.৪৮ গড়ে ৯৮ উইকেট পেয়েছিলেন। ১৯৪২ সালে আরও অধিক সফলতার স্বাক্ষর রাখেন। ১০.১৭ গড়ে ১২৯ উইকেট পান তিনি।

দ্বিতীয় বিশ্বযুদ্ধের পর যুদ্ধের পর খেলায় অংশ নিলেও নিয়মিতভাবে খেলতেন না। ১৯৪৬ ও ১৯৪৭ সালে নর্দাম্পটনশায়ারের পক্ষে ৪৯ খেলায় অংশ নিয়েছিলেন। তবে, ফ্রেডি ব্রাউনের আবির্ভাবে স্থানচ্যূত হন। এরপর ১৯৫৯ ও ১৯৬০ এসেক্সের পক্ষে ১৮ খেলায় অংশ নেন। প্রথম-শ্রেণীর ক্রিকেটে ২৬.৩৭ গড়ে ৩৩৩টি উইকেট পেয়েছিলেন। চমৎকার লেগ স্পিনার ছিলেন। এক সময়ে কুইন দলের পক্ষে অতিথি খেলোয়াড় হিসেবে অংশ নেন।

আন্তর্জাতিক ক্রিকেট 
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন বার্টি ক্লার্ক। ২৪ জুন, ১৯৩৯ তারিখে লর্ডসে স্বাগতিক ইংল্যান্ডের বিপক্ষে টেস্ট ক্রিকেটে অভিষেক ঘটে তার। ১৯ আগস্ট, ১৯৩৯ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।

১৯৩৯ সালে ওয়েস্ট ইন্ডিজ দলের সদস্যরূপে ইংল্যান্ড গমন করেন। এ সফরেই অংশগ্রহণকৃত তিন টেস্ট খেলেছিলেন। সফরে অপ্রত্যাশিতভাবে বেশ ভালো খেলেন। দ্রুতগতিসম্পন্ন লেগ ব্রেকে ৮৭ উইকেট পান। তবে, তিন টেস্টে তিনি মাত্র ছয়টি উইকেট পেয়েছিলেন।

অবসর 
ক্রিকেট খেলা থেকে অবসর গ্রহণের পর বিবিসিতে কাজ করেন। ক্যারিবিয়ান সার্ভিসের শুরুরদিকে ধারাভাষ্যকারের ভূমিকায় অবতীর্ণ হয়েছিলেন। কাউন্টি ক্রিকেটে অংশগ্রহণকালীন সময়েও বিবিসি সানডে খেলায় অংশগ্রহণের উদ্দেশ্যে রেলগাড়ীর দিকে ছুটে চলতেন। ৭০ বছর বয়স পর্যন্ত দলটির পক্ষে খেলেন। আনুমানিক তিন হাজার উইকেট লাভ করেছিলেন। এমনকি নিজস্ব শেষ মৌসুমেও প্রথম একাদশ বোলিং কাপ জয় করেছিলেন। লন্ডনে ওয়েস্ট ইন্ডিয়ান সম্প্রদায়ের সাথে কাজ করার স্বীকৃতিস্বরূপ ১৯৮৩ সালে ওবিই পদবীতে ভূষিত হন।

১৪ অক্টোবর, ১৯৯৩ তারিখে ৭৫ বছর বয়সে ইংল্যান্ডের পুটনি এলাকায় বার্টি ক্লার্কের দেহাবসান ঘটে।

তথ্যসূত্র

বহিঃসংযোগ 

 
 

১৯১৮-এ জন্ম
১৯৯৩-এ মৃত্যু
এসেক্সের ক্রিকেটার
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
নর্দাম্পটনশায়ারের ক্রিকেটার
বার্বাডীয় ক্রিকেটার
বার্বাডোসের ক্রিকেটার
মেরিলেবোন ক্রিকেট ক্লাবের ক্রিকেটার
মফিজ আলী চৌধুরী

ড. মফিজ আলী চৌধুরী (৫ নভেম্বর ১৯১৯-৩০ মে ১৯৯৯) একজন বাংলাদেশী রাজনীতিবিদ।  তিনি ১৯৭০ সালের নির্বাচনে বগুড়া-১ আসন থেকে আওয়ামী লীগের প্রার্থী হিসেবে পাকিস্তান জাতীয় পরিষদের সদস্য নির্বাচিত হন। ১৯৭২ সালে বঙ্গবন্ধুর মন্ত্রিসভার সদস্য ছিলেন তিনি। ১৯৭৩ সালে প্রথম জাতীয় সংসদ নির্বাচনে তিনি বগুড়া-১ আসন থেকে সংসদ সদস্য নির্বাচিত হন।

জন্ম ও প্রাথমিক জীবন 
মফিজ আলী চৌধুরী ১৯১৯ সালে ব্রিটিশ ভারতের পূর্ব বাংলার (বর্তমান বাংলাদেশ) জয়পুরহাটের মঙ্গলবাড়ি গ্রামে জন্মগ্রহণ করেন। তার পিতা আলী মোহাম্মদ চৌধুরী। তিনি (মফিজ চৌধুরী) কলকাতা প্রেসিডেন্সী কলেজ থেকে বিএসসি এবং ঢাকা বিশ্ববিদ্যালয় থেকে  ১৯৩৭ সালে এমএসসি ডিগ্রি লাভ করেন। তিনি যুক্তরাষ্ট্র থেকে ফলিত রসায়ন শাস্ত্রে পিএইচ.ডি ডিগ্রি লাভ করেন ১৯৪৯ সালে। লন্ডনের রয়েল অ্যাকাডেমি অব কেমিস্ট্রির সদস্য ছিলেন তিনি।

রাজনৈতিক ও কর্মজীবন 
মফিজ আলী চৌধুরী কলকাতা প্রেসিডেন্সী কলেজে থাকা অবস্থায় রাজনীতির সঙ্গে সম্পৃক্ত হন। তখন নিখিল বঙ্গ মুসলিম ছাত্র সমিতির কমিটির সদস্য ছিলেন। তিনি সুভাষচন্দ্র বসুর হলওয়েল মনুমেন্ট অপসারণ আন্দোলনে সক্রিয় অংশগ্রহণ কারী। তিনি আওয়ামী লীগে যোগ দেন ১৯৬৩ সালে। ছয় দফা আন্দোলন এবং ঊনসত্তরের গণঅভ্যুত্থানে অংশগ্রহণ নেন। তিনি বগুড়া-১ আসন থেকে  ১৯৭০ সালের নির্বাচনে আওয়ামী লীগের প্রার্থী হিসেবে পাকিস্তান জাতীয় পরিষদের সদস্য নির্বাচিত হন। 

১৯৭২ সালে শেখ মুজিবের দ্বিতীয় মন্ত্রিসভার একজন সদস্য ছিলেন। ১৯৭৩ সালে প্রথম জাতীয় সংসদ নির্বাচনে তিনি বগুড়া-১ আসন থেকে সংসদ সদস্য নির্বাচিত হন। একই বছর তিনি শেখ মুজিবুর রহমানের তৃতীয় মন্ত্রীসভার  প্রাকৃতিক সম্পদ, বৈজ্ঞানিক ও কারিগরি গবেষণা এবং আণবিক শক্তি দফতরের মন্ত্রীর দায়িত্ব লাভ করেন। তিনি ১৯৭৫ সালে জাতিসংঘের সাধারণ পরিষদের অধিবেশনে বাংলাদেশের প্রতিনিধিদলের উপনেতার দায়িত্ব পালন করেন।

মুক্তিযুদ্ধ 
মফিজ আলী চৌধুরী ১৯৭১ সালের সকল আন্দোলনে বগুড়ায় নেতৃত্ব দেন।তিনি সেপ্টেম্বর ১৯৭১ সালে বিচারপতি আবু সাঈদ চৌধুরীর নেতৃত্বে জাতিসংঘে বাংলাদেশের প্রতিনিধিদলের সদস্য ছিলেন।

লেখক মফিজ আলী 
মফিজ আলী চৌধুরী ১৯৬০ এর দশকে স্বদেশ পত্রিকাটি সম্পাদক ও প্রকাশক ছিলেন। লেখক হিসেবেও মফিজ চৌধুরী সুপরিচিত ছিল। তিনি অনেক ভাষার বেশ কয়েকটি গ্রন্থও বাংলায় অনুবাদ করেন।

মৃত্যু 
মফিজ আলী চৌধুরী ৩০ মে ১৯৯৪ সালে মৃত্যুবরণ করেন।

তথ্যসূত্র 

১৯১৯-এ জন্ম
১৯৯৯-এ মৃত্যু
বগুড়া জেলার রাজনীতিবিদ
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশ আওয়ামী লীগের রাজনীতিবিদ
বাংলাদেশী সাংবাদিক
পাকিস্তান গণপরিষদ সদস্য
প্রথম জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
শেখ মুজিবুর রহমানের তৃতীয় মন্ত্রিসভার সদস্য
বাংলাদেশের বিজ্ঞান ও প্রযুক্তি মন্ত্রী
পাকিস্তানি রাজনীতিবিদ
মার্কিন যুক্তরাষ্ট্রে পাকিস্তানি প্রবাসী
বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
১৯৯৪-এ মৃত্যু
বাংলাদেশ কৃষক শ্রমিক আওয়ামী লীগের রাজনীতিবিদ
শেখ মুজিবুর রহমানের প্রথম মন্ত্রিসভার সদস্য
শোল্লা জমিদার বাড়ি

শোল্লা জমিদার বাড়ি বাংলাদেশ এর চাঁদপুর জেলার ফরিদগঞ্জ উপজেলার শোল্লা গ্রামে অবস্থিত এক ঐতিহাসিক জমিদার বাড়ি। স্থানীয়ভাবে এটি বর্তমানে চৌধুরী বাড়ি নামে পরিচিত।

ইতিহাস
আনুমানিক ১২৮১ কিংবা ১২৯৭ বঙ্গাব্দের মধ্যে এই জমিদার বাড়িটি প্রতিষ্ঠিত হয়। তবে কার দ্বারা এই জমিদার বাড়িটি প্রতিষ্ঠিত হয় তার কোনো সঠিক তথ্য পাওয়া যায়নি। তবে এই জমিদার বংশের কয়েকজন জমিদারের নাম পাওয়া যায়। তারা হলেন জমিদার আব্দুল ছমেদ চৌধুরী, নোয়াব আলী চৌধুরী, ইউছুফ আলী চৌধুরী, মোহাম্মদ আবদুল গফুর চৌধুরী ও মোহাম্মদ   হানিফ চৌধুরী। মূলত তাদের নাম পাওয়া যায় তাদেরই দান করা জায়গায় প্রতিষ্ঠিত শোল্লা স্কুল অ্যান্ড কলেজ এর ওয়েবসাইট থেকে। এই স্কুলটি প্রতিষ্ঠার জন্য তারা ভারত ব্রিটিশ সরকারকে প্রায় ৪৭ শতাংশ জমি দান করেন। বর্তমানে এই জমিদার বংশধররা কেউই এখানে বসবাস করেন না। তারা সকলেই শহরে এবং বিদেশে বসবাস করতেছেন।

অবকাঠামো

বর্তমান অবস্থা

তথ্যসূত্র

বহিঃসংযোগ

চাঁদপুর জেলার দর্শনীয় স্থান
ঐতিহাসিক স্থান